Shocking: ಉದ್ಯೋಗಿಗಳಿಗೆ ವೇತನ ಕಡಿತ ಭೀತಿ ಕೊರೊನಾ ವೈರಸ್, ಲಾಕ್ ಡೌನ್, ಕೇಂದ್ರದ ಆರ್ಥಿಕ ನೀತಿಗಳಿಂದ ತತ್ತರಿಸಿರುವ ಕಂಪನಿಗಳು ನಷ್ಟದ ಭೀತಿಯಲ್ಲಿದ್ದು, ಇದರಿಂದ ಪ್ರಸಕ್ತ ಸಾಲಿನಲ್ಲಿ ಉದ್ಯೋಗಿಗಳು ವೇತನ ಕಡಿತದ ಭೀತಿ ಎದುರಿಸಲಿದ್ದಾರೆ ಎಂದು ತಜ್ಞರ ಸಮಿತಿ ಎಚ್ಚರಿಸಿದೆ. 2019ರ ವೇತನ ಆಯೋಗದ ನಿಯಮದ ಪ್ರಕಾರ ಕಂಪನಿಗಳು ನಷ್ಟ ಅನುಭವಿಸಿದರೆ ಉದ್ಯೋಗಿಗಳ ವೇತನ ಕಡಿತ ಮಾಡುವ ಅವಕಾಶವಿದೆ. ಇದುವರೆಗೂ ಕಂಪನಿಗಳು ಈ ರೀತಿಯ ಸಂಕಷ್ಟ ಅನುಭವಿಸಿರಲಿಲ್ಲ. ಈ ಬಾರಿ ಸುಮಾರು 6 ತಿಂಗಳು ದೇಶಾದ್ಯಂತ ವ್ಯಾಪರ ವಹಿವಾಟು ಸ್ಥಗಿತಗೊಂಡಿದ್ದರಿಂದ ನಷ್ಟಕ್ಕೆ ಒಳಗಾಗಿವೆ. ಮೂಲಗಳ ಪ್ರಕಾರ ಉದ್ಯೋಗಿಗಳು ಶೇ.50ರಷ್ಟು ವೇತನ ಹೆಚ್ಚಳದಲ್ಲಿ ಶೇ.50ರಷ್ಟು ಕಡಿತ ಅಥವಾ ಇರುವ ವೇತನದಲ್ಲೇ ಶೇ.10ರಿಂದ 12ರಷ್ಟು ಕಡಿತ ಅನುಭವಿಸುವ ಸಾಧ್ಯತೆ ಇದೆ ಎಂದು ತಜ್ಞರು ಅಭಿಪ್ರಾಯಪಟ್ಟಿದ್ದಾರೆ.